CELEX: 32004R1877
Language: hr
Date: 2004-10-28 00:00:00
Title: Uredba Komisije (EZ) br. 1877/2004 od 28. listopada 2004. o izmjeni Priloga III.B Uredbi (EZ) br. 517/94 vezano za kvote za Srbiju i Crnu Goru

11/Sv. 128
            
            
               HR
            
            
               Službeni list Europske unije
            
            
               34
            
         32004R1877
   
               L 326/25
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1877/2004
   od 28. listopada 2004.
   o izmjeni Priloga III.B Uredbi (EZ) br. 517/94 vezano za kvote za Srbiju i Crnu Goru
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoze tekstilnih proizvoda iz određenih trećih zemalja koje nisu obuhvaćene bilateralnim sporazumima, protokolima ili drugim aranžmanima ili drugim posebnim uvoznim propisima Zajednice (1), a posebno njezin članak 5.,
   budući da:
   
               (1)
            
            
               Uredba (EZ) br. 517/94 uspostavlja godišnje količinske granice za određene tekstilne proizvode podrijetlom iz Srbije i Crne Gore (2).
            
         
               (2)
            
            
               Srbija i Crna Gora su trenutačno na kritičnoj točki svojih procesa reformi. U ovoj je fazi bitno podržati političke i gospodarske reforme poduzete u ovoj državi i održavati zemlju na dobrom putu prema procesu stabilizacije i pridruživanja Europskoj uniji.
            
         
               (3)
            
            
               Poboljšavanje trgovinskih prilika za Srbiju i Crnu Goru u područjima u kojima ta država posjeduje usporedive gospodarske prednosti od velike je važnosti kako bi se naglasile gospodarske i političke reforme u toj zemlji i nastavila njezino uključivanje u europske strukture.
            
         
               (4)
            
            
               Predloženo povećanje je dio cjelokupnog postupka promicanja bliskijih trgovinskih odnosa sa Srbijom i Crnom Gorom, koji uključuje pregovore o sporazumu o tekstilu sa Srbijom i Crnom Gorom, kako bi se postigla bilateralna liberalizacija.
            
         
               (5)
            
            
               Stoga je važno poboljšati pristup tržištu posebno za tekstil i kontrolirati kvote koje se trenutačno primjenjuju na uvoze tekstilnih proizvoda podrijetlom iz Srbije i Crne Gore. To daljnje poboljšanje odražava cjelokupan napredak koji je do sada postignut u tehničkim razgovorima koji su doveli do pregovora o sporazumu o tekstilu i usklađenog zapisnika potpisanog 15. lipnja 2004.
            
         
               (6)
            
            
               Daljnji uvozi određenih kategorija tekstilnih proizvoda u EU-u trenutačno nisu mogući jer su odnosne kvote iskorištene. Srbija i Crna Gora, kao i države članice, zatražile su povećanje kvota.
            
         
               (7)
            
            
               Prikladno je povećati razine kvota za Srbiju i Crnu Goru kako bi se apsorbirali zahtjevi za uvoz na čekanju za kategorije 6, 7 i 15 i za kategoriju 16 gdje su količinske granice skoro iskorištene.
            
         
               (8)
            
            
               Uredba (EZ) br. 517/94 se sukladno tome treba izmijeniti.
            
         
               (9)
            
            
               Mjere predviđene ovom Uredbom su u skladu s mišljenjem Odbora za tekstil kako je navedeno u članku 25. Uredbe (EZ) br. 517/94,
            
         DONIJELA JE OVU UREDBU:
   Članak 1.
   Prilog III.B Uredbi (EZ) br. 517/94 mijenja se i glasi kako je određeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. listopada 2004.
      
         
            Za Komisiju
         
         Pascal LAMY
         
            Član Komisije
         
      
   
   
      (1)  SL L 67, 10.3.1994., str. 1. kako je zadnje izmijenjena Uredbom Komisije (EZ) br. 2309/2003 (SL L 342, 30.12.2003., str. 21.).
   
      (2)  Bivša Federalna Republika Jugoslavija (FRJ).
   PRILOG
   
      
         „PRILOG III.B
         
            Godišnje količinske granice u Zajednici kako se navode u četvrtoj alineji članka 2. stavka 1.
         
         
            Srbija i Crna Gora
         
         
                     Kategorija
                  
                  
                     Jedinica
                  
                  
                     Količina
                  
               
                     1
                  
                  
                     tone
                  
                  
                     2 350
                  
               
                     2
                  
                  
                     tone
                  
                  
                     2 853
                  
               
                     2a
                  
                  
                     tone
                  
                  
                     645
                  
               
                     3
                  
                  
                     tone
                  
                  
                     312
                  
               
                     5
                  
                  
                     1 000 komada
                  
                  
                     1 326
                  
               
                     6
                  
                  
                     1 000 komada
                  
                  
                     713
                  
               
                     7
                  
                  
                     1 000 komada
                  
                  
                     386
                  
               
                     8
                  
                  
                     1 000 komada
                  
                  
                     1 109
                  
               
                     9
                  
                  
                     tone
                  
                  
                     292
                  
               
                     15
                  
                  
                     1 000 komada
                  
                  
                     552
                  
               
                     16
                  
                  
                     1 000 komada
                  
                  
                     279
                  
               
                     67
                  
                  
                     tone
                  
                  
                     244”